**LIKOVNA KULTURA**

|  |  |
| --- | --- |
| **NASTAVNO PODRUČJE** |  **KRITRIJI OCJENJIVANJA**  |
| **ODLIČAN ( 5 )** | **VRLO DOBAR ( 4 )** | **DOBAR ( 3 )** | **NAPOMENA: DOVOLJAN (2)** |
| **CRTANJE**OBLIKOVANJE NA PLOHI | Rado se likovno izražava i pokazuje izniman smisao za likovno izražavanje crtom tj. crtežom primjereno koristeći predviđene likovne tehnike, LTS-a te ključne pojmove iz područja crtanja. Izražavanje crtom sigurno, bogato detaljima s jasnim uočavanjem i izražavanjem prostora.Ističe se maštovitošću i slobodom kombiniranja. Veoma uspješno vizualno uočava kompoziciju, gibanje i mirovanje crta.Redovito nosi pribor, radovi dovršeni, uporan, strpljiv i samostalan. | Rado se likovno izražava crtom primjereno koristeći neke likovne tehnike, LTS-a te ključne pojmove iz područja crtanja. Crteži su bogati detaljima, ali se ne snalazi uvijek u rasporedu i organizaciji prostora. Redovito nosi pribor, uporan, strpljiv , uglavnom samostalan, ali sporiji .  | Uočava likovni problem, ali ga ne ostvaruje u potpunosti.Crteži nepotpuni, često nedovršeni, a prostor neorganiziran.Pribor za rad ne nosi redovito. Radovi često površni.Ponekad potreban poticaj i podrška za rad.  | Program usvojen uz dosta napora u svim likovnim područjima Nema vidljivog napretka u odnosu na početak školske godine.Često bez pribora za rad. Radovi mahom nedovršeni ( jer lako odustaje). Potrebna stalna pomoć, podrška i kontrola. |
| **SLIKANJE**OBLIKOVANJE NA PLOHI | Uspješno vizualno opaža, kompoziciju i nijanse boja te uočava i izražava optičko miješanje boja. Maštovito i izražajno koristi likovno – tehnička sredstva i slikarske tehnike poštujući likovni problem i zadane motive, ključne pojmove i elemente likovnog jezika.Redovito nosi pribor, radovi dovršeni, uporan, strpljiv i samostalan. | Koristi likovno – tehnička sredstva i slikarske tehnike poštujući likovni problem i zadane motive primjenjujući ih (u većoj mjeri) u likovnom izričaju.Radovi bogati detaljima, ali ponekad djeluju nedorečeno, nedovršeno. | U likovnim motivima ne primjenjuje uvijek zadane pojmove i elemente likovnog jezika. Zna pravilno koristiti likovne tehnike, ali ponekad zaboravi pribor dok su radovi površni. |  **\_** |
| **MODELIRANJE I GRAĐENJE**PROSTORNO OBLIKOVANJE | Uspješno vizualno opaža, razlikuje i imenuje odnose veličina te kompoziciju volumena i masa u prostoru. S lakoćom uočava i izražava linijski istanjene mase kao crte u prostoru. Točno definira likovne pojmove u području oblikovanja. Uspješno upoznaje tlocrte jednostavnijih građevina kao i arhitekturu i gradogradnju.Odgojni učinci rada: redovito nosi pribor, radovi dovršeni, uporan, strpljiv i samostalan. | Vizualno opaža ali ne detaljizira u prikazu volumena, mase i prostora. U većoj mjeri definira likovne pojmove u području oblikovanja, odnosa veličina, kompozicije volumena i masa u prostoru.Redovito nosi pribor, strpljiv i uporan. | Vizualno opaža, ali vrlo pojednostavljeno prikazuje volumen, masu i prostor. Likovne pojmove razlikuje uz pomoć učitelja. Radovi su jednostavni i bez puno detalja. Ne nosi redovito pribor. |  **\_** |
| **Izborne teme**PRIMJENJENO OBLIKOVANJE- DIZAJN | Uspješno oučava, istražuje i izražava rekompoziciju elemenata određene kompozicije fotomontažom,, uočava industrijski dizajn, ovisnost oblika i funkcije. Maštovito, s estetskim senzibilitetom, izrađuje plakat, prepoznaje grafički dizajn i kompjutorsku grafiku. Uspješno uočava i izražava jedinstvo boja, oblika i veličina kao i razliku između umjetnosti i primijenjene umjetnosti. | Prepoznaje, imenuje i razlikuje fotomontažu i rekompoziciju, uočava industrijski dizajn, ovisnost oblika i funkcije. Jednostavnije, s estetskim senzibilitetom, kombinira i realizira zadane sadržaje. | Opaža i razlikuje fotomontažu i rekompoziciju. Kombinira i realizira sadržaje, često nepotpuno, čak i uz pomoć učitelja. | **\_** |